Manie: Die vark in die verhaal | Landbou
Die Brasiliaanse deelstate Rio Grande do Sul en Paraná is pas deur die internasionale organisasie vir dieregesondheid (OIE) as vry van bek-en-klouseer verklaar. Dit plaas Brasilië in 'n posisie om sy uitvoer van vleis aansienlik te verhoog. Tot dusver was dit net die staat Santa Catarina (een van die vernaamste vleisproduserende gebiede) wat sedert 2007 die status geniet het om vry van bek-en-klouseer sonder inenting te wees.
As gevolg hiervan is Santa Catarina verantwoordelik vir rofweg 'n derde van die land se varkvleisproduksie en die helfte van die uitvoer van varkvleis. Dit sluit veral uitvoer na China in vanweë tekorte wat ontstaan het nadat Afrika-varkpes daar uitgebreek het.
Die tydskrif Pig Progress meen dat met die nuwe status Brasilië sy uitvoer van varkvleis met meer as 10% vanjaar en tot 35% volgende jaar sal kan verhoog en daarmee saam sy produksie ook kan verhoog. Dít is net die voordele wat dit vir varkvleisproduksie inhou sonder om rooivleis in ag te neem.